Ruškis
Ruškis – ežeras vakarų Lietuvoje, Rietavo savivaldybėje, apie 3 km į šiaurės rytus nuo Tverų, Lopaičių miške. Ežeras telkšo 186,6 m virš Baltijos jūros lygio. Ežero ilgis iš šiaurės vakarų į pietryčius – 0,38 km, plotis – iki 0,16 km. Vakarinis ir šiaurinis krantai aukšti. Rytuose išteka upeliukas link Aitralės upelio (Aitros intakas). Ruškio ežeras yra Ruškio kraštovaizdžio draustinio teritorijoje. Prie pietrytinio ežero kranto yra įrengta poilsiavietė. Lieptas į ežerą „Senoji miško dvasia“, medinė skulptūra ežero pakrantėje Ežero Vandenis arba Undinas (žmogus žuvies uodega) Ruškis iš viršaus